als_Latn dik_Latn sag_Latn
Asport – Presidenti i Bajernit të Mynihut, Uli Hënes duket mjaft i kënaqur të shohë që homologu i tij tek FIFA, Sepp Blatter është në vëmendjen shqyrtuese të publikut për skandalin më të fundit të korrupsionit që ka përfshirë organin qeverisës të futbollit botëror.
60 vjeçari Hënes beson që ka ardhur koha për një fillim të ri tek FIFA, pasi u bë publike që ish presidenti Joao Havelange kishte marrë rryshfete, dhe është i bindur që presidenti aktual duhet të largohet në mënyrë që gjërat të vihen në rregull.
“Më në fund ka disa persona që guxojnë ta sulmojnë Blatterin, duke përfshirë pjesëtarë të shtypit ndërkombëtar,” u shpreh Hënes. “Nuk mendoj që situata rreth tij do qetësohet. Një fillim i ri për organizmin është i mundshëm vetëm pa të. Më pëlqen qëndrimi i Federatës Gjermane (DFB) mbi rrjedhën e ngjarjeve, dhe klubi i Bajernit e mbështet plotësisht DFB-në. Laku rreth zotit Blatter sa vjen e mbyllet. Nuk e shoh të aftë për të qëndruar në krye të FIFA-s deri në fund të mandatit të tij,” përfundoi Hënes.
Blatter e nervozoi DFB-në me komentet e tij sipas të cilave e drejta e organizimit të Kupës së Botës 2006 ishte blerë nga gjermanët, gjë që çoi në sulme të ashpra të shtypit gjerman ndaj presidentit të FIFA.
You must be logged in to post a comment Login
als_Latn als_Latn als_Latn als_Latn eng_Latn